b'\n_START_ARTICLE_\nDigmaan at Kapayapaan\n_START_PARAGRAPH_\nAng War and Peace o Digmaan at Kapayapaan (Ruso: \xd0\x92\xd0\xbe\xd0\xb9\xd0\xbd\xd0\xb0 \xd0\xb8 \xd0\xbc\xd0\xb8\xd1\x80) ay isang bantog na nobelang isinulat ni Leo Tolstoy, isang manunulat na Ruso. Patungkol ito sa apat na mga mag-anak ng mga maharlika sa Rusya noong panahon ng mga digmaan na kinasasangkutan ni Napoleon, at kung paano nila hinarap ang digmaan at ang bawat isa sa kanila._NEWLINE_Inilarawan ni Tolstoy ang War and Peace bilang "hindi isang nobela, hindi rin ito kapantay ng isang tula, at mas hindi rin katumbas ng isang salaysay na pangkasaysayan." Inilalarawan din ng aklat ang buhay sa Rusya noong ika-19 daantaon, at nagsasabi rin ng hinggil sa pansariling ideya ni Tolstoy ukol sa malayang pagpapasya, kasaysayan, at kung paano nailalahad ang mga kaganapan.'